**Avaluació d’Impacte en Protecció de Dades**

**Informació general del tractament**

|  |
| --- |
| Projecte:  |
| Investigador principal: |
| Data: |

**1. Cicle de vida de les dades (omplir aquest diagrama)**

**2. Categories de dades personals tractades**

Llistat de categories de dades personals que seran tractades (recollides, consultades, analitzades, conservades, comunicades, etc.) en el marc del projecte proposat:

|  |  |  |  |  |
| --- | --- | --- | --- | --- |
|  | Cateories de dades tractades | Dades tractades | Font | Finalitat i necessitat |
| [x] Sí[ ] No | **Dades de contacte** | Nom, cognoms, DNI, CIP, etc.Telèfon, adreça, adreça electrònica... | Història Clínica | Contacte amb els participants en relació a la seva participació, comunicacions amb els participants, tramesa d’informació rellevant, etc. |
| [ ] Sí[ ] No | **Dades de salut** | Símptomes, diagnòstic, resultats d’anàlisis clíniques, etc. | Propi pacient | Dades relatives a l’estat de salut de la persona, simptomatologia, antecedents, anamnesi, resultats de proves mèdiques i exploracions i altres dades rellevants sobre l’estat de la persona amb la finalitat de realitzar recerca científica en l’àmbit de la salut.  |
| [ ] Sí[ ] No | **Dades genètiques** | Dades relatives a la petjada genètica de la persona, informació de caràcter hereditari obtinguda per l’anàlisi de les d’àcids nucleics o altres anàlisi científiques, dades òmiques, etc. | Extracció de dades de les mostres del pacient | Obtenció d’informació genètica o genòmica rellevant del pacient en relació al seu estat de salut, diagnòstic o evolució del tractament. |
| [ ] Sí[ ] No | **Dades biomètriques** | Dades personals referides a les característiques físiques, fisiològiques o conductuals d’una persona que possibiliten o asseguren la identificació única d’una persona. | Propi pacient | Anàlisi de les característiques morfològiques o conductuals de la persona en relació al seu estat de salut, diagnòstic o evolució del tractament. |
| [ ] Sí[ ] No | **Dades relatives a l’origen racial o ètnic** | Dades relatives a l’origen racial de la persona o a l’origen geogràfic o context cultural d’una persona. | Propi pacient | Anàlisi de les característiques de tipus racial o ètnic en relació a l’estat de salut, diagnòstic o evolució del tractament, així com en relació a l’efecte de l’entorn cultural de la persona. |
| [ ] Sí[ ] No | **Dades relatives a la vida o orientació sexual** | Dades sobre l’activitat sexual, l’orientació sexual o la identificació de gènere de la persona | Propi pacient | Anàlisi de les dades relatives a la vida sexual en relació a l’estat de salut o diagnòstic. Dades relatives a l’orientació sexual o la identificació de gènere en relació a l’estat de salut. |
| [ ] Sí[ ] No | **Imatge** | Imatge o gravació relativa a la persona, de manera que aquesta resulta identificada o identificable | Propi pacient | Anàlisi de les imatges o gravacions del pacient per tal de determinar el seu estat de salut o analitzar la seva evolució. |
| [ ] Sí[ ] No | **Dades relatives a la situació familiar** | Dades relatives a les relacions personals i familiars de la persona | Propi pacient | Anàlisi de les relacions familiars de la persona en relació a l’estat de salut, diagnòstic o evolució del tractament, així com en relació a l’efecte de l’entorn familiar de la persona. |
| [ ] Sí[ ] No | **Dades professionals** | Dades relatives a la formació, ocupació i activitat professional de la persona | Propi pacient | Anàlisi de l’impacte de l’activitat laboral, o la manca de la mateixa, en l’estat de salut de la persona o evolució del tractament. |
| [ ] Sí[ ] No | **Dades sobre la situació econòmica o financera** | Dades relatives als recursos econòmics i situació financera de la persona | Propi pacient | Anàlisi de la situació econòmica de la persona en relació a l’estat de salut, diagnòstic o evolució del tractament, així com en relació a l’efecte d’aquesta situació en la persona |
| [ ] Sí[ ] No | **Dades socials** | Dades relatives a l’entorn de desenvolupament de la persona, grups de pertinença, educació, condicions habitacionals, seguretat, serveis i prestacions disponibles, etc. | Propi pacient | Anàlisi de la situació i context social de la persona en relació al seu estat de salut i la seva evolució. |
| [ ] Sí[ ] No | **Dades de connexió** | Dades de connexió a internet (IP, *cookies*, etc.) | Propi pacient | Dades de connexió per establir seguiment en remot del pacient o la recollida de dades en remot. |
| [ ] Sí[ ] No | **Dades de localització** | Dades relatives a la ubicació d’una persona | Propi pacient | Dades relatives a la ubicació del pacient en un moment determinat. |
| [ ] Sí[ ] No | **Altres dades** |  |  |  |

**3. Anàlisi de la necessitat de realitzar una AIPD**

3.1. Tractaments de dades inclosos al llistat d’obligació de realitzar l’Avaluació d’Impacte en Protecció de Dades.

En el marc del projecte proposat es realitzaran tractaments que impliquin l'ús de categories especials de dades a què fa referència l'article 9.1 del RGPD, dades relatives a condemnes o infraccions penals o administratives a què es refereix l'article 10 del RGPD o dades que permetin determinar la situació financera o de solvència patrimonial o deduir informació sobre les persones relacionada amb categories especials de dades.

Així mateix, es tractaran dades a gran escala, en tant que la informació recollida abastarà un grup representatiu del grup poblacional d’interessats les dades dels quals són objecte de tractament.

Es realitzaran tractaments que impliquen l'associació, combinació o enllaç de registres de bases de dades de dos o més tractaments amb finalitats diferents o per responsables diferents.

Pels motius exposats, **és necessari realitzar una avaluació d’impacte** en protecció de dades.

**4. Base jurídica habilitant pel tractament de dades personals**

|  |  |
| --- | --- |
| Base jurídica habilitant pel tractament de dades personals |  |
| ⮽ Consentiment. | *(referència al document de consentiment)* |
| □ Compliment d’una missió en interès públic o exercici de poders públics. |  |

|  |  |
| --- | --- |
| Base jurídica habilitant pel tractament de categories especials de dades personals |  |
| ⮽ Consentiment explícit. | *(referència al document de consentiment)* |
| □ El tractament és necessari per raons d'interès públic en l'àmbit de la salut pública, com la protecció davant d'amenaces transfrontereres greus per a la salut, o per garantir nivells elevats de qualitat i de seguretat de l'assistència sanitària i dels medicaments o productes sanitaris, sobre la base del Dret que estableixi mesures adequades i específiques per protegir els drets i les llibertats de l'interessat, en particular el secret professional. | No aplica |
| ⮽ El tractament és necessari amb finalitats d'arxiu en interès públic, amb finalitats de recerca científica o històrica o amb finalitats estadístiques, de conformitat amb l'article 89, apartat 1, sobre la base del Dret, que ha de ser proporcional a l'objectiu perseguit, respectar el dret a la protecció de dades en l'essencial i establir mesures adequades i específiques per protegir els interessos i els drets fonamentals de l'interessat. | Tractament de dades en el marc de la recerca científica, d’acord al que disposen l’article 89 RGPD i la disposició addicional dissetena de la Llei Orgànica 3/2018, de 5 de desembre. |

**5. Drets d’autodeterminació informativa**

Identificació del mecanisme d’informació als interessats emprat:

(incloure clàusula informativa prevista o suports previstos per facilitar la informació als interessats).

Mecanisme de gestió dels exercicis de drets d’autodeterminació informativa (accés, rectificació, supressió, oposició, limitació i portabilitat):

(Incloure referència al mecanisme previst d’atenció a les peticions d’exercici de drets dels interessats).

**6. Participació del Delegat de Protecció de Dades**

El present model d’anàlisi de risc ha estat revisat i validat pel Delegat de Protecció de Dades de la Fundació IMIM i el Consorci Mar Parc de Salut de Barcelona.

**7. Responsabilitat**

Correspon a l’Investigador Principal comprovar que les característiques analitzades al present formulari i a l’Avaluació d’Impacte en Protecció de Dades es corresponen amb les que presenta el projecte de recerca objecte d’anàlisi. En cas que aquest projecte no presenti característiques anàlogues serà necessari realitzar una Avaluació d’Impacte en Protecció de Dades específica tenint en compte, en especial, els riscos derivats dels tractaments de dades previstos.

En cas de dubte, l’Investigador Principal es pot posar en contacte amb el Delegat de Protecció de Dades a l’adreça electrònica protecciodedades@imim.es o protecciodades@parcdesalutmar.cat.

## Annex. Avaluació d’Impacte del tractament previst

## Riscos per les persones

Identificació dels riscos per als drets i llibertats de les persones afectades derivats dels tractaments de dades a realitzar en el marc del projecte.

|  |
| --- |
| Potencials efectes negatius del tractament sobre les persones |
| Els riscos derivats del tractament es manifesten de manera més palesa en relació a la pèrdua de confidencialitat dels mateixos, i els efectes d’aquesta pèrdua de confidencialitat en l’esfera de privacitat de la persona, en especial tenint en compte el caràcter sensible de la informació relativa a la salut.D’altra banda, derivat d’una pèrdua de confidencialitat de les dades, es poden identificar riscos en relació a la possible discriminació o obstacles en l’accés a determinats serveis per raó de l’estat de salut de les persones afectades.S’ha d’avaluar el risc de que es puguin produir restriccions en l’exercici de drets per part de les persones interessades en relació al tractament de les seves dades. En primer lloc cal tenir present la complexitat dels tractaments de dades en el marc de la recerca requereix uns mecanismes específics i àgils que permetin atendre, en els terminis adequats, els exercicis de drets que puguin sol·licitar les persones interessades. En segon lloc, cal tenir en compte el risc de que no s’ofereixi als interessats una informació adequada, en el marc de recollida o el tractament de dades no obtingudes directament de l’interessat, que els permeti un coneixement adequat de la forma en que seran tractades les seves dades. En relació a la informació sobre el tractament de dades, cal tenir en compte que el fet que es reculli el consentiment informat dels participants permet facilitar informació sobre l’estudi i, en particular, sobre el tractament de les dades personals. Aquesta informació serà revisada pel Comitè d’Ètica, el que garanteix que s’ajusti a la realitat del tractament.Pel que fa al consentiment, cal tenir en compte que la retirada del mateix pot comportar la impossibilitat de continuar tractant dades personals de la persona interessada que ha retirat aquest consentiment. Existeix un risc de continuar tractant aquestes dades si no s’estableix un mecanisme específic per a la recollida de les retirades de consentiment. |

Per cadascun dels efectes negatius identificats, cal estimar el nivell de risc associat. El risc depèn de dos factors: l’impacte que té sobre les persones (baix, mitjà, alt o molt alt) i la probabilitat que es materialitzi (baixa, mitjana, alta). L’impacte s’estima directament dels potencials efectes. Per determinar la probabilitat, cal analitzar en quines circumstancies fan que els efectes negatius és materialitzin (les amenaces) i estimar la probabilitat d’aquestes.

El risc es determina, en funció de l’impacte i de la probabilitat, seguint la taula següent:

|  |  |  |  |  |  |
| --- | --- | --- | --- | --- | --- |
| Probabilitat | Alta | Risc Mitjà | Risc Alt | Risc Alt | Risc Alt |
| Mitjana | Risc Baix | Risc Mitjà | Risc Alt | Risc Alt |
| Baixa | Risc Baix | Risc Baix | Risc Mitjà | Risc Alt |
|  |  | Baix | Mitjà | Alt | Molt Alt |
|  |  | Impacte |

Primer s’estima el risc associat a cada amenaça. El risc global serà el màxim dels riscos de les amenaces.

**Efecte sobre les persones:**

Impacte: Pèrdua de privacitat

|  |  |  |
| --- | --- | --- |
| **Amenaça** | **Probabilitat** | **Impacte** |
| Accés indegut a la informació | Mitjana | Molt alt |
| Pèrdua de control sobre la informació | Baixa | Molt al |

**Risc estimat:** Risc Alt

**Efecte sobre les persones:**

Impacte: Discriminació

|  |  |  |
| --- | --- | --- |
| **Amenaça** | **Probabilitat** | **Impacte** |
| Discriminació en l’accés a serveis per pèrdua de confidencialitat de la informació | Baixa | Molt alt |
| Exclusió en l’accés a serveis per pèrdua de confidencialitat de la informació | Baixa | Molt alt |
| Afectació en l’esfera privada per pèrdua de confidencialitat de la informació | Baixa | Molt alt |

**Risc estimat:** Risc Alt

**Efecte sobre les persones:**

Impacte: Impossibilitat d’exercir un dret

|  |  |  |
| --- | --- | --- |
| **Amenaça** | **Probabilitat** | **Impacte** |
| Dificultat en l’exercici de drets d’autodeterminació informativa | Mitjana | Mitjà |

**Risc estimat:** Risc Mitjà

**Efecte sobre les persones:**

Impacte: Falta d’informació

|  |  |  |
| --- | --- | --- |
| Amenaça | Probabilitat | Impacte |
| Impossibilitat de facilitar la informació a l’interessat | Baixa | Mitjà |
| Informació incompleta o de difícil comprensió | Baixa | Mitjà |

**Risc estimat:** Risc Baix

**Efecte sobre les persones:**

Impacte: Tractament il·legítim de dades

|  |  |  |
| --- | --- | --- |
| Amenaça | Probabilitat | Impacte |
| Tractament de dades posterior a la retirada del consentiment | Alta | Molt alt |

**Risc estimat:** Molt Alt

Llevat que el risc sigui baix, cal establir mesures adequades per reduir-lo. Això és especialment necessari en els casos de risc alt o molt alt. Si no és possible reduir un risc alt, abans de començar el tractament cal consultar l’autoritat de protecció de dades competent sobre la idoneïtat del tractament.

En cas que s’hagi alterat el tractament inicial per fer-lo menys lesiu per les persones, caldrà revisar i actualitzar les seccions anteriors de l’AIPD.

## Riscos en la Seguretat de les Dades

D’acord amb l’RGPD, les mesures emprades per protegir la informació han de ser apropiades al risc per als drets i les llibertats de les persones. En aquest punt s’analitzen els riscos relacionats amb la seguretat de les dades, és a dir, els riscos associats a la pèrdua de la confidencialitat, de la integritat i de la disponibilitat de les dades.

## Impacte

S’avalua l’impacte que la pèrdua de la confidencialitat, de la integritat i de la disponibilitat de les dades personals té sobre els drets i llibertats de la persona interessada.

Per fixar l’impacte sobre les persones de la pèrdua de la seguretat de les dades, cal tenir en compte les característiques del tractament. Entre d’altres:

* El tractament dades de categories especials o altres dades especialment sensibles (informació sobre la salut, hàbits de vida, localitzacions, entorn social, etc.).
* La monitorització de persones.
* El tractament de dades de grups amb necessitats especials (menors, persones fràgils, etc.).
* El tractament a gran escala de dades de cada persona.

Amb l’objectiu de contextualitzar el càlcul de l’impacte, es plantegen diferents d’escenaris en que queda afectada alguna d’aquestes propietats:

|  |
| --- |
| **Impacte que la pèrdua de la confidencialitat de les dades té sobre les persones.**Entre els escenaris que es poden preveure que resultin en una pèrdua de confidencialitat de les dades cal destacar els possibles accessos indeguts per part de professionals sanitaris o altres professionals vinculats a l’activitat del propi responsable del tractament o altres tercers.També cal tenir en compte el risc de pèrdua de control de les dades que resulti en una difusió no controlada o no autoritzada de les mateixes.  |
| **Impacte**[ ] Baix [ ] Mitjà [ ] Alt [x] Molt alt |
| **Justificació**La difusió de dades no autoritzada o l’accés indegut a les dades implicarà una greu afectació en l’esfera de privacitat de la persona o persones afectades tenint en compte, especialment, que les dades tractades abasten de manera àmplia l’estat de salut de la persona, el seu diagnòstic i pronòstic i, és possible, altres dades sensibles relatives a l’origen ètnic o racial, a la seva situació econòmica i social o altres dades rellevants en relació a la seva situació personal. |

|  |
| --- |
| **Impacte que la pèrdua de la integritat de les dades té sobre les persones.**Pèrdua de la integritat de les dades en el moment de incorporar-les a l’entorn de tractament de dades en recerca. Es pot alterar la integritat de les dades per causa de deficiències en el procés de pseudonimització o errades en el trasllat de les dades a l’entorn de la recerca. Malgrat aquesta possibilitat, cal considerar el risc de probabilitat molt baixa. No obstant, l’impacte pot ser molt elevat, ja que una deficiència en la integritat de les dades pot suposar la impossibilitat de retornar a l’àmbit assistencial informacions d’interès per al tractament del pacient, el que podria suposar una minva en la qualitat de la prestació assistencial. |
| **Impacte**[ ] Baix [ ] Mitjà [ ] Alt [x] Molt alt |
| **Justificació**L’impacte en cas de pèrdua de la integritat de la informació pot tenir conseqüències greus pel que fa als drets i llibertats dels interessats, podent afectar a la qualitat de l’assistència sanitària rebuda per la persona interessada. |

|  |
| --- |
| **Impacte que la pèrdua de la disponibilitat de les dades té sobre les persones.**Pot produir-se una pèrdua de la disponibilitat de les dades derivada d’una fallada dels sistemes, accidental o provocada, que abasti també els sistemes de còpia de seguretat i recuperació. |
| **Impacte**[ ] Baix [ ] Mitjà [ ] Alt [x] Molt alt |
| **Justificació**L’impacte pot ser molt elevat, ja que la pèrdua de disponibilitat de les dades pot suposar la impossibilitat de retornar a l’àmbit assistencial informacions d’interès per al tractament del pacient, el que podria suposar una minva en la qualitat de la prestació assistencial. |

L’impacte del sistema serà el màxim dels tres.

|  |
| --- |
| **Impacte** [ ] Baix [ ] Mitjà [ ] Alt [x] Molt alt |

## Probabilitat inicial

La taula següent mostra característiques del tractament que incrementen els riscos de seguretat de les dades. S’estima la probabilitat de fallada en la seguretat en funció del número de característiques es compleixen. Per al càlcul de la probabilitat en relació a les mesures de seguretat implementades a l’organització es tenen en compte els resultats de l’anàlisi de risc dut a terme a l’organització, així com al Consorci Mar Parc de Salut de Barcelona, en relació als tractaments de dades que puguin realitzar-se en l’entorn dels seus sistemes.

Es determinen la probabilitat, per a cada dimensió de seguretat, d’acord als valors detectats en l’anàlisi de risc:

|  |  |
| --- | --- |
| Dimensió de seguretat | Probabilitat |
| Confidencialitat | Mitjana |
| Integritat | Baixa |
| Disponibilitat | Baixa |

|  |
| --- |
| Probabilitat de cristal·lització del risc en relació a l’exercici de drets |
| Baixa |

## Risc inicial

Un cop estimat l’impacte i la probabilitat inicial, es calcula en nivell de risc inicial del tractament

|  |  |
| --- | --- |
| Impacte sobre la confidencialitat | Molt alt |
| Impacte sobre la integritat | Molt alt |
| Impacte sobre la disponibilitat | Molt alt |
| Màxim dels impactes | Molt alt |
| Probabilitat | Mitjana |
| Risc inicial | Molt alt |

## Controls de seguretat

Els controls de seguretat implementats es valoren d’acord a l’anàlisi de risc realitzat per l’entitat i, per als tractaments de dades en el marc dels sistemes del Consorci Mar Parc de Salut de Barcelona, el resultat dels riscos analitzats en aquest context.

## Impacte residual

Els controls de seguretat poden reduir l’impacte d’un incident de seguretat. Per exemple, el xifratge de certa informació pot limitar l’extensió d’una pèrdua de confidencialitat, una còpia de seguretat pot limitar l’impacte d’una pèrdua de la disponibilitat de la informació i l’ús de signatura electrònica pot permetre la detecció, i per tant la reducció de l’impacte, d’una pèrdua de la integritat.

|  |
| --- |
| **Impacte que la pèrdua de la confidencialitat de les dades té sobre les persones.** |
| **Impacte**[ ] Baix [ ] Mitjà [ ] Alt [x] Molt alt |
| **Impacte residual**[ ] Baix [x] Mitjà [ ] Alt [ ] Molt alt |
| **Justificació**Es preveu aplicar mesures de pseudonimització o codificació de la informació, de manera que en cas de violació de seguretat que afecti a la confidencialitat de la informació aquesta no oferirà informació rellevant sobre la persona afectada. L’accés a la informació es realitzarà en base a usuaris autoritzats i perfils específics i es disposa de mecanismes que garanteixen establir la traçabilitat dels accessos a la informació. |

|  |
| --- |
| **Impacte que la pèrdua de la integritat de les dades té sobre les persones.** |
| **Impacte**[ ] Baix [ ] Mitjà [ ] Alt [x] Molt alt |
| **Impacte residual**[ ] Baix [x] Mitjà [ ] Alt [ ] Molt alt |
| **Justificació**La pèrdua de la integritat de la informació pot presentar afectacions rellevants per als drets i llibertats de les persones interessades en cas de que no es pugui traslladar alguna informació rellevant a l’àmbit assistencial, reduint-se la qualitat del servei assistencial prestat. No obstant, es disposa de mecanismes que permeten accedir a versions anteriors de la informació, de manera que, en cas de pèrdua de la integritat de la informació, les dades podran reparar-se en base a aquestes versions anteriors, pel que es podrà reduir l’impacte en relació a l’afectació als interessats. |

|  |
| --- |
| **Impacte que la pèrdua de la disponibilitat de les dades té sobre les persones.** |
| **Impacte**[ ] Baix [ ] Mitjà [ ] Alt [x] Molt alt |
| **Impacte residual**[ ] Baix [x] Mitjà [ ] Alt [ ] Molt alt |
| **Justificació**La pèrdua de disponibilitat de les dades tindrà una afectació limitada sobre els drets i llibertats de les persones interessades. No obstant, s’implementen mecanismes de còpia de seguretat i recuperació que minoren substancialment la probabilitat de que es produeixi una violació de seguretat que afecti a la disponibilitat de les dades de manera que, en cas de pèrdua de la integritat de la informació, les dades podran reparar-se en base a aquestes versions anteriors, pel que es podrà reduir l’impacte en relació a l’afectació als interessats. |

L’impacte residual del sistema serà el màxim dels tres anteriors.

|  |
| --- |
| **Impacte residual del sistema**[ ] Baix [x] Mitjà [ ] Alt [ ] Molt alt |

## Probabilitat residual

Els controls de seguretat poden reduir la probabilitat d’un incident de seguretat. Per exemple, el control d’accessos a la informació pot limitar la possibilitat de que es produeixi un accés indegut a la informació o l’existència d’una còpia de seguretat pot reduir la probabilitat d’una pèrdua de la disponibilitat de la informació.

|  |
| --- |
| **Probabilitat de que es produeixi una violació de seguretat que afecti a la confidencialitat de les dades personals.** |
| **Probabilitat**[ ] Baixa [ ] Mitjana [x] Alta [ ] Molt alta |
| **Probabilitat residual**[ ] Baixa [x] Mitjana [ ] Alta [ ] Molt alta |
| **Justificació**Es preveu aplicar mesures de pseudonimització o codificació de la informació, d’acord a mecanismes ja implementats, de manera que en cas de violació de seguretat que afecti a la confidencialitat de la informació aquesta no oferirà informació rellevant sobre la persona afectada. |

|  |
| --- |
| **Probabilitat de que es produeixi una violació de seguretat que afecti a la integritat de les dades personals.** |
| **Probabilitat**[x] Baixa [ ] Mitjana [ ] Alta [ ] Molt alta |
| **Probabilitat residual**[x] Baixa [ ] Mitjana [ ] Alta [ ] Molt alta |
| **Justificació**La pèrdua de la integritat de la informació no presentarà afectacions rellevants per als drets i llibertats de les persones interessades. Així mateix, es disposa de mecanismes que permeten accedir a versions anteriors de la informació, de manera que, en cas de pèrdua de la integritat de la informació, les dades podran reparar-se en base a aquestes versions anteriors. |

|  |
| --- |
| **Probabilitat de que es produeixi una violació de seguretat que afecti a de la disponibilitat de les dades personals.** |
| **Probabilitat**[x] Baixa [ ] Mitjana [ ] Alta [ ] Molt alta |
| **Probabilitat residual**[x] Baixa [ ] Mitjana [ ] Alta [ ] Molt alta |
| **Justificació**La pèrdua de disponibilitat de les dades tindrà una afectació limitada sobre els drets i llibertats de les persones interessades. No obstant, s’implementen mecanismes de còpia de seguretat i recuperació que minoren substancialment la probabilitat de que es produeixi una violació de seguretat que afecti a la disponibilitat de les dades. |

## Estimació del risc residual

Un cop estimat l’impacte residual i la probabilitat residual, calculem el risc residual seguint la taula del punt 1:

|  |  |  |  |  |  |
| --- | --- | --- | --- | --- | --- |
| Probabilitat | Alta | Risc Mitja | Risc Alt | Risc Alt | Risc Alt |
| Mitjana | Risc Baix | Risc Mitja | Risc Alt | Risc Alt |
| Baixa | Risc Baix | Risc Baix | Risc Mitja | Risc Alt |
|  |  | Baixa | Mitjana | Alta | Molt Alta |
|  |  | Impacte |

|  |  |
| --- | --- |
| Impacte residual sobre la confidencialitat | Mitjà |
| Impacte residual sobre la integritat | Baix |
| Impacte residual sobre la disponibilitat | Baix |
| Màxim dels impactes residual | Mitjà |
| Probabilitat residual | Baixa |
| Risc residual | Mitjà |

Si el risc residual és alt, cal proposar nous controls per reduir-lo. Si no és possible reduir-lo, abans d’iniciar el tractament cal consultar l’autoritat de protecció de dades competent sobre la seva idoneïtat..

**Conclusió**

El tractament de dades proposat es pot realitzar sempre que s’apliquin les mesures de minoració dels riscos previstes al present anàlisi.

El resultat d’aquesta avaluació d’impacte s’obté en base a una metodologia revisada pel Delegat de Protecció de Dades de l’entitat i prenent com a referència les dades obtingudes de l’anàlisi de risc en el tractament de les dades realitzat a l’entitat, revisat també pel Delegat de Protecció de Dades.

Malgrat l’anterior, és responsabilitat de l’Investigador Principal determinar la adequació de la present Avaluació d’Impacte en Protecció de Dades a les circumstàncies específiques en que es realitzaran els tractaments de dades en el marc del projecte de recerca proposat.